CELEX: C2006/212/23
Language: et
Date: 2006-09-02 00:00:00
Title: Kohtuasi C-255/06 P: Yedas Tarim ve Otomotiv Sanayi ve Ticaret AŞ'i 6. juuni 2006.  aasta apellatsioonkaebus 30. märtsi 2006. aasta otsuse peale kohtuasjas T-367/03: Yedaş Tarim ve Otomotiv Sanayi ve Ticaret AŞ versus Euroopa Liidu Nõukogu ja Euroopa Ühenduste Komisjon

2.9.2006   
            
            
               ET
            
            
               Euroopa Liidu Teataja
            
            
               C 212/14
            
         Yedas Tarim ve Otomotiv Sanayi ve Ticaret AŞ'i 6. juuni 2006. aasta apellatsioonkaebus 30. märtsi 2006. aasta otsuse peale kohtuasjas T-367/03: Yedaş Tarim ve Otomotiv Sanayi ve Ticaret AŞ versus Euroopa Liidu Nõukogu ja Euroopa Ühenduste Komisjon
   (Kohtuasi C-255/06 P)
   (2006/C 212/23)
   Kohtumenetluse keel: inglise
   Pooled
   
      Hageja: Yedaş Tarim ve Otomotiv Sanayi ve Ticaret AŞ (esindajad: advokaadid S. Sariibrahimoglu ja R. Sinner)
   
      Teised menetluspooled: Euroopa Liidu Nõukogu ja Euroopa Ühenduste Komisjon
   Hageja nõuded
   Hageja palub Euroopa Kohtul
   
               —
            
            
               tühistada täielikult Esimese Astme Kohtu (viies koda) otsus kohtuasjas T-367/03: Yedas versus komisjon ja nõukogu;
            
         
               —
            
            
               saata kohtuasi tagasi Esimese Astme Kohtule uuesti läbivaatamiseks;
            
         
               —
            
            
               algatada suuline menetlus;
            
         
               —
            
            
               jätta kohtukulud hageja kanda.
            
         Väited ja peamised argumendid
   Hageja väidab, et Esimese Astme Kohus on rikkunud õigusnormi, kuna ta ei andnud lepingule assotsiatsiooni loomiseks Türgi ja Euroopa Majandusühenduse vahel (Ankara leping) ja selle lisaprotokollidele õiguslikku tähendust või õigusmõju vastupidiselt Euroopa Kohtu väljakujunenud kohtupraktikale ja otsustas valesti, et Ankara lepingus ja lisaprotokollides sisalduvad põhimõtted ja reeglid ei kujuta endast õigusnorme, millest lähtudes tuleks hinnata ühenduse institutsioonide akte. Hageja väitel on Ankara lepingu sätted vahetult kohaldatavad ja annavad õigusi üksikisikutele.
   Hageja väidab samuti, et Esimese Astme Kohus on rikkunud õigusnormi, kuna ta jättis uurimata argumendi, et Türgi Vabariiki oleks pidanud kohtlema abi asjas võrdselt selliste riikidega nagu Hispaania, Portugal ja Kreeka, ning otsustas, et ühenduse institutsioonidel ei olnud kohustust käituda Türgile finantsabi määramisel vastavalt Kreeka positsioonile.
   Viimaks väidab hageja, et Esimese Astme Kohus on rikkunud õigusnormi, kuna ta leidis, et puudub põhjuslik seos ühenduse institutsiooni väidetavalt õigusvastase käitumise ja põhjustatud väidetava kahju vahel.